सीवान. बुधवार को अंतरराष्ट्रीय महिला दिवस है। इस अवसर पर हम जिले की कुछ ऐसी महिलाओं के बारे में बता रहे हैं जो अपने जज्बा,जूनून और संघर्ष के बल मुकाम बनाया है। गोपालगंज के कमला राय कॉलेज में पढ़ाई के साथ छात्राएं आत्मरक्षा के लिए सबल हो रही हैं। छात्राओं के साथ छेडख़ानी, व अन्य अपराधों से निपटने के लिए एनएसएस को-ऑर्डिनेटर प्रोफेसर डा.अनुजा सिंह ने कालेज कैंपस में ही दामिनी मंच का गठन किया है। पहले ब्यूटीशियन,फिर प्रोफेसर बनकर दूसरे के लिए बनी प्रेरणा...
- इस मंच द्वारा छात्राओं को जूडो-कराटे, फाइटिंग व ताइक्वांडो का स्पेशल कोर्स दिया जा रहा है।
- कॉलेज की कोऑर्डिनेटर डा.अनुजा सिंह ने बताया कि छात्राओं को सबल बनाने में महिला थानाध्यक्ष सरिता कुमारी का भी भरपूर सहयोग मिल रहा है।
- प्रशिक्षित छात्राएं अपनी सहेलियों की सुरक्षा की भी जिम्मेदारी उठा रही है । अब कैंपस के आसपास उचक्के भटकने से दूर होते जा रहे हैं। छात्राएं सरेआम पिटाई कर सबक भी सिखा रही हैं।
- डा.अनुजा सिंह के अनुसार छात्राओं की सुरक्षा और सशक्तिकरण के लिए मिडिल स्कूलों, हाई स्कूलों व सभी कालेजों में भी छात्राओं को फाइटिंग का कोर्स कराना जरूरी है।
पहले ब्यूटीशियन,फिर प्रोफेसर बनकर दूसरे के लिए बनी प्रेरणा
- एक ब्यूटी पार्लर चलाने वाली महिला का कुछ कर गुजरने का जुनून ही था जो जीवन के उतार-चढ़ाव भरे सफर को तय कर प्रोफेसर बनी।
- हम बात कर रहे हैं जिले के प्रतिष्ठित कमला राय कॉलेज की राजनीति शास्त्र की विभागाध्यक्ष डॉ अनुजा सिंह की।
- डा.अनुजा सिंह का जीवन संघर्ष और प्रेरणा छात्राओं के लिए आदर्श बन रहा है।
- डा.अनुजा सिंह ने गोपालगंज में ब्यूटीपार्लर चलाकर अपनी पढ़ाई की। तब कम ही छात्राएं बीए और एमए की पढ़ाई करती थी।
पटना हाईकोर्ट में की वकालत
- ब्यूटी पार्लर चलाकर अनुजा सिंह ने 1993 में इंडिया-श्रीलंका रिलेशन पर शोध किया तथा डाक्टरेट की मानद उपाधि प्राप्त की। फिर एलएलबी कर पटना हाईकोर्ट में वकालत की।
- प्रारंभ से ही अनुजा सिंह आईएएस, जज या प्रोफेसर बनना चाहती थी। संघर्ष के बावजूद अपनी पढ़ाई करती रही। वकालत भी चल पड़ी।
- वर्ष 2000 में पंचायती राज चुनाव में एक साथ जिला परिषद और बीडीसी दोनों पद पर जीत हासिल की।
- हाईकोर्ट के कार्य और जनप्रतिनिधि का कार्य भी पढ़ाई में बाधक नहीं बना क्योंकि उन्हें अपनी मुकाम को पाना था।
- वर्ष 2003 में भागलपुर विश्वविद्यालय में लेक्चरर बनी तथा वर्ष 2006 में यूनिवर्सिटी ट्रांसफर हुआ और गोपालगंज के कमला राय कालेज में इनका पदस्थापना हुआ।
- कॉलेज में नौकरी के बाद बार काउंसिल पटना से त्यागपत्र दे दिया। अब छात्राओं के लिए प्रेरणा स्रोत बनी डा. अनुजा सिंह न केवल उन्हें मार्गदर्शन करती हैं बल्कि उनकी सहायता भी करती रहती हैं।
- जीवन में हर पल वेसक्रिय रहती हैं। कहती है कि युवाओं को कुछ भी पान और करने के लिए लक्ष्य निधार्रित करनी चाहिए, तभी मंजिल मिलने में आसानी होगी।
- यही वजह है कि कॉलेजों में उनकी एक खासी इज्जत है। उन्होंने कहा कि बेटियां जिम्मेदारियां उठाकर भी अपनी मंजिल को पा सकती हैं। बस हौसला बुलंद होना चाहिए।
आगे की स्लाइड्स में पढ़ें इंजीनियर की नौकरी छोड़कर समाज सेवा करती हैं रागिनी...
hin_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva hin_Deva bho_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva